CELEX: 32015D0259
Language: el
Date: 2015-02-17 00:00:00
Title: Απόφαση (ΚΕΠΠΑ) 2015/259 του Συμβουλίου, της 17ης Φεβρουαρίου 2015 , για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

18.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/14
            
         ΑΠΌΦΑΣΗ (ΚΕΠΠΑ) 2015/259 ΤΟΥ ΣΥΜΒΟΥΛΊΟΥ
   της 17ης Φεβρουαρίου 2015
   για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 αυτής,
   Εκτιμώντας τα ακόλουθα:
   
               (1)
            
            
               Στις 12 Δεκεμβρίου 2003 το Ευρωπαϊκό Συμβούλιο ενέκρινε τη στρατηγική της ΕΕ κατά της διάδοσης όπλων μαζικής καταστροφής (εφεξής «στρατηγική της ΕΕ»), η οποία περιλαμβάνει στο κεφάλαιο ΙΙΙ κατάλογο μέτρων για την καταπολέμηση της διάδοσης των όπλων αυτών.
            
         
               (2)
            
            
               Η στρατηγική της ΕΕ υπογραμμίζει τον κρίσιμο ρόλο της σύμβασης για την απαγόρευση της ανάπτυξης, παραγωγής, αποθήκευσης και χρήσης χημικών όπλων και για την καταστροφή τους («CWC») καθώς και του ΟΑΧΟ για τη δημιουργία ενός κόσμου απαλλαγμένου από χημικά όπλα. Στο πλαίσιο αυτής της στρατηγικής, η ΕΕ έχει δεσμευθεί να εργαστεί για την καθολική προσχώρηση στις βασικές συμβάσεις και συμφωνίες αφοπλισμού και μη διάδοσης, μεταξύ των οποίων και η CWC. Οι στόχοι της στρατηγικής της ΕΕ είναι συμπληρωματικοί προς τους στόχους που επιδιώκει ο ΟΑΧΟ, στο πλαίσιο της αρμοδιότητάς του για την εφαρμογή της CWC.
            
         
               (3)
            
            
               Στις 22 Νοεμβρίου 2004 το Συμβούλιο υιοθέτησε την κοινή δράση 2004/797/ΚΕΠΠΑ (1) για τη στήριξη των δραστηριοτήτων του ΟΑΧΟ, μετά τη λήξη της οποίας ακολούθησε η κοινή δράση 2005/913/ΚΕΠΠΑ (2) και εν συνεχεία η κοινή δράση 2007/185/ΚΕΠΠΑ (3). Την κοινή δράση 2007/185/ΚΕΠΠΑ ακολούθησαν η απόφαση 2009/569/ΚΕΠΠΑ (4) και η απόφαση 2012/166/ΚΕΠΠΑ (5), που λήγει στις 31 Ιανουαρίου 2015.
            
         
               (4)
            
            
               Η συνέχιση αυτής της εντατικής και στοχοθετημένης βοήθειας της ΕΕ προς τον ΟΑΧΟ είναι αναγκαία στο πλαίσιο της ενεργού εφαρμογής του κεφαλαίου ΙΙΙ της στρατηγικής της ΕΕ. Είναι αναγκαίες περαιτέρω δραστηριότητες προώθησης της πλήρους εφαρμογής της CWC, καθώς και δραστηριότητες που θα ενισχύουν την ετοιμότητα των συμβαλλόμενων κρατών της CWC («συμβαλλόμενα κράτη») να προλαμβάνουν και να αντιμετωπίζουν επιθέσεις με τοξικές χημικές ουσίες, διεθνής συνεργασία στον τομέα των χημικών δραστηριοτήτων και η ικανότητα του ΟΑΧΟ να προσαρμόζεται στις εξελίξεις στον τομέα της επιστήμης και της τεχνολογίας. Τα μέτρα που σχετίζονται με την οικουμενική εφαρμογή της CWC πρέπει να συνεχιστούν και να προσαρμοστούν και να απευθύνονται στον ολοένα μειούμενο αριθμό των κρατών που δεν είναι συμβαλλόμενα μέρη της CWC.
            
         
               (5)
            
            
               Από τις 8 έως τις 19 Απριλίου 2013 διεξήχθη στην Χάγη των Κάτω Χωρών η τρίτη ειδική σύνοδος της διάσκεψης των συμβαλλόμενων κρατών για την επανεξέταση της λειτουργίας της CWC. Η Ένωση υποστήριξε την τελική έκθεση της διάσκεψης, στην οποία εξετάστηκαν όλες οι πτυχές της CWC και έγιναν σημαντικές συστάσεις για την εφαρμογή της. Οι εν λόγω συστάσεις περιλαμβάνουν και στόχους προτεραιότητας για την Ένωση όπως έχουν στην αιτιολογική παράγραφο 4 και τη στρατηγική της ΕΕ. Η στήριξη της εφαρμογής αυτών των συστάσεων έχει κρίσιμη σημασία προκειμένου να εξασφαλιστεί η συνεχής καταλληλότητα της CWC και να αποφευχθεί η επανεμφάνιση χημικών όπλων.
            
         
               (6)
            
            
               Η Ένωση παρέσχε πολιτική και οικονομική στήριξη και υποστήριξη σε είδος στις κοινές επιχειρήσεις ΟΗΕ-ΟΑΧΟ στη Συρία που αποσκοπούν στην ολοκληρωτική καταστροφή των χημικών όπλων και ουσιών της Συρίας. Η Ένωση είναι αποφασισμένη να αντλήσει διδάγματα από την αποκτηθείσα στη Συρία εμπειρία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τον σκοπό της άμεσης πρακτικής εφαρμογής ορισμένων στοιχείων της στρατηγικής της ΕΕ, η Ένωση στηρίζει τις δραστηριότητες του ΟΑΧΟ, με τους εξής στόχους:
   
               —
            
            
               να ενισχυθούν οι ικανότητες των συμβαλλόμενων κρατών να εκπληρώνουν τις υποχρεώσεις τους δυνάμει της CWC,
            
         
               —
            
            
               να ενισχυθεί η ετοιμότητα των συμβαλλόμενων κρατών να προλαμβάνουν και να αντιμετωπίζουν επιθέσεις με τοξικές χημικές ουσίες,
            
         
               —
            
            
               να ενισχυθεί η διεθνής συνεργασία στον τομέα των χημικών δραστηριοτήτων,
            
         
               —
            
            
               να υποστηριχθεί η ικανότητα του ΟΑΧΟ να προσαρμόζεται στις εξελίξεις στον τομέα της επιστήμης και της τεχνολογίας,
            
         
               —
            
            
               να προαχθεί η οικουμενική εφαρμογή, παροτρύνοντας τα κράτη που δεν είναι συμβαλλόμενα μέρη να προσχωρήσουν στη σύμβαση.
            
         2.   Εν προκειμένω, οι δραστηριότητες που στηρίζει η Ένωση στο πλαίσιο των σχεδίων του ΟΑΧΟ, που τηρούν τα μέτρα που προβλέπονται στη στρατηγική της ΕΕ, είναι οι εξής:
   
      Σχέδιο Ι: Εθνική εφαρμογή, επαλήθευση και οικουμενικός χαρακτήρας
   
   Δραστηριότητες:
   
               —
            
            
               Περιφερειακά μαθήματα κατάρτισης των τελωνειακών αρχών των συμβαλλόμενων κρατών σχετικά με τις τεχνικές πτυχές του καθεστώτος περί μεταφοράς της CWC
            
         
               —
            
            
               Εκσυγχρονισμός των εργαλείων ηλεκτρονικής μάθησης για τις εθνικές αρχές/τους συμπράττοντες ενδιαφερομένους
            
         
               —
            
            
               Υποστήριξη της ανάπτυξης σχεδίων «Προώθησης» για την ευαισθητοποίηση όσον αφορά την εθνική εφαρμογή της CWC
            
         
               —
            
            
               Εκτίμηση ικανότητας εθνικής εφαρμογής για τις εθνικές αρχές
            
         
               —
            
            
               Πρόγραμμα μαθητείας
            
         
               —
            
            
               Εργαστήριο νομικών θεμάτων για συμβαλλόμενα κράτη της Καραϊβικής και της Κεντρικής Αμερικής
            
         
               —
            
            
               Ενίσχυση των δυνατοτήτων κατάρτισης για επιθεωρητές και εμπειρογνώμονες της τεχνικής γραμματείας του ΟΧΑΟ
            
         
               —
            
            
               Εκσυγχρονισμός των συστημάτων χειρισμού πληροφοριών για το τμήμα επαλήθευσης του ΟΑΧΟ
            
         
               —
            
            
               Επισκέψεις εκπροσώπων του εκτελεστικού συμβουλίου και παρατηρητών των συμβαλλόμενων κρατών με αναπτυσσόμενες οικονομίες σε εγκαταστάσεις καταστροφής χημικών όπλων
            
         
               —
            
            
               Εφαρμογή των διδαγμάτων που αντλήθηκαν από την εμπειρία της αποστολής στη Συρία
            
         
      Σχέδιο ΙΙ: Διεθνής συνεργασία
   
   Δραστηριότητες:
   
               —
            
            
               Σειρά μαθημάτων για την ανάπτυξη των δεξιοτήτων ανάλυσης
            
         
               —
            
            
               Ενημέρωση του βιομηχανικού κλάδου
            
         
               —
            
            
               Κύκλος μαθημάτων για την ασφάλεια των χημικών ουσιών και τη διαχείριση ασφάλειας
            
         
      Σχέδιο ΙΙΙ: Επιστήμη και τεχνολογία
   
   Δραστηριότητες:
   
               —
            
            
               Χημειοπληροφορική για τη διευκόλυνση της διεθνούς συνεργασίας
            
         
               —
            
            
               Εκτίμηση των εξελίξεων στους τομείς της επιστήμης και της τεχνολογίας
            
         
               —
            
            
               Πολλαπλές χρήσεις της χημείας: κατανόηση των πτυχών ασφάλειας των τεχνολογικών εξελίξεων
            
         
               —
            
            
               Υποστήριξη για τις προσωρινές ομάδες (TWG) της επιστημονικής συμβουλευτικής επιτροπής (SAB) του ΟΑΧΟ
            
         
               —
            
            
               Ανάπτυξη τυποποιημένων αναλυτικών μεθόδων για την ανάλυση βιολογικών τοξινών
            
         
      Σχέδιο IV: Ετοιμότητα των συμβαλλόμενων κρατών να προλαμβάνουν και να αντιμετωπίζουν επιθέσεις με χημικά
   
   Δραστηριότητες:
   
               —
            
            
               Κατάρτιση για την περιφερειακή συνδρομή και προστασία — Κεντρική Ασία
            
         
               —
            
            
               Περιφερειακή άσκηση συντονισμού για την παροχή συνδρομής
            
         
               —
            
            
               Εργαστήρια για την περιφερειακή συνδρομή και προστασία
            
         
               —
            
            
               Ασκήσεις επί χάρτου
            
         
      Σχέδιο V: Οικουμενικός χαρακτήρας και ενημέρωση
   
   
               —
            
            
               Μετάφραση και διάδοση εργαλείων και υλικών εκπαίδευσης και ενημέρωσης
            
         
               —
            
            
               Προετοιμασία έκθεσης του ΟΑΧΟ
            
         
               —
            
            
               Ενημέρωση της νεολαίας
            
         
               —
            
            
               Προώθηση του οικουμενικού χαρακτήρα ώστε κράτη που δεν είναι συμβαλλόμενα μέρη να προσχωρήσουν στην CWC
            
         
               —
            
            
               Υποστήριξη για τη συμμετοχή ΜΚΟ σε δραστηριότητες ΟΑΧΟ
            
         
               —
            
            
               Υποστήριξη για την παραγωγή και προώθηση σειράς ντοκιμαντέρ «Fires» σε βίντεο
            
         
      Σχέδιο VI: Πρόγραμμα για την Αφρική
   
   
               —
            
            
               Περιφερειακό φόρουμ ενδιαφερομένων των εθνικών αρχών
            
         
               —
            
            
               Περιφερειακά μαθήματα κατάρτισης των τελωνειακών αρχών των συμβαλλόμενων κρατών σχετικά με τις τεχνικές πτυχές του καθεστώτος περί μεταφοράς της CWC
            
         
               —
            
            
               Παροχή διδακτικού/ενημερωτικού υλικού σχετικά με την CWC
            
         
               —
            
            
               Συνέργειες και σύμπραξη για αποτελεσματική εφαρμογή
            
         
               —
            
            
               Σειρά μαθημάτων για την ανάπτυξη δεξιοτήτων ανάλυσης
            
         
               —
            
            
               Ενημέρωση του βιομηχανικού κλάδου
            
         
               —
            
            
               Ασφάλεια χημικών ουσιών και διαχείριση ασφάλειας
            
         Λεπτομερής περιγραφή των προειρημένων υποστηριζόμενων από την ΕΕ δραστηριοτήτων του ΟΑΧΟ περιλαμβάνεται στο παράρτημα.
   Άρθρο 2
   1.   Η εφαρμογή της παρούσας απόφασης ανατίθεται στον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφάλειας (εφεξής ΥΕ).
   2.   Την τεχνική εφαρμογή των σχεδίων που αναφέρονται στο άρθρο 1 παράγραφος 2 αναλαμβάνει η τεχνική γραμματεία του ΟΑΧΟ («τεχνική γραμματεία»). Θα εκτελεί το συγκεκριμένο καθήκον υπό την ευθύνη και τον έλεγχο της ΥΕ. Προς τούτο, η ΥΕ συνομολογεί τις απαραίτητες ρυθμίσεις με την τεχνική γραμματεία.
   Άρθρο 3
   1.   Το ποσόν δημοσιονομικής αναφοράς για την εκτέλεση των σχεδίων που προβλέπονται στο άρθρο 1 παράγραφος 2 ανέρχεται σε EUR 2 528 069.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσόν γίνεται σύμφωνα με τις διαδικασίες και τους κανόνες που εφαρμόζονται επί του γενικού προϋπολογισμού της Ευρωπαϊκής Ένωσης.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Προς τούτο, συνάπτει χρηματοδοτική συμφωνία με την τεχνική γραμματεία. Η συμφωνία θα ορίζει ότι η τεχνική γραμματεία εξασφαλίζει προβολή της συνεισφοράς της ΕΕ ανάλογη προς το ύψος της και θα καθορίζει μέτρα για τη διευκόλυνση της ανάπτυξης συνεργιών και την αποφυγή επικάλυψης δραστηριοτήτων.
   4.   Η Επιτροπή προσπαθεί να συνάψει τη χρηματοδοτική συμφωνία της παραγράφου 3 το ταχύτερο δυνατόν μετά τις 17 Φεβρουαρίου 2015. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης της συμφωνίας.
   Άρθρο 4
   Η ΥΕ υποβάλλει στο Συμβούλιο έκθεση σχετικά με την εφαρμογή της παρούσας απόφασης βάσει τακτικών εκθέσεων που εκπονεί η Τεχνική Γραμματεία. Οι εν λόγω εκθέσεις αποτελούν τη βάση για την αξιολόγηση στην οποία προβαίνει το Συμβούλιο. Η Επιτροπή παρέχει πληροφορίες σχετικά με τις χρηματοδοτικές πτυχές των σχεδίων που αναφέρονται στο άρθρο 1 παράγραφος 2.
   Άρθρο 5
   1.   Η παρούσα απόφαση αρχίζει να ισχύει την ημερομηνία της έκδοσής της.
   2.   Η παρούσα απόφαση λήγει 36 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3. Ωστόσο, λήγει 6 μήνες μετά την έναρξη ισχύος της εάν δεν έχει συναφθεί έως τότε η εν λόγω χρηματοδοτική συμφωνία.
   
      Βρυξέλλες, 17 Φεβρουαρίου 2015.
      
         
            Για το Συμβούλιο
         
         
            Ο Πρόεδρος
         
         J. REIRS
      
   
   
      (1)  Κοινή δράση 2004/797/ΚΕΠΠΑ του Συμβουλίου, της 22ας Νοεμβρίου 2004, σχετικά με την υποστήριξη των δραστηριοτήτων του Οργανισμού για την απαγόρευση των χημικών όπλων (OPCW) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 349 της 25.11.2004, σ. 63).
   
      (2)  Κοινή δράση 2005/913/ΚΕΠΠΑ του Συμβουλίου, της 12ης Δεκεμβρίου 2005, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 331 της 17.12.2005, σ. 34).
   
      (3)  Κοινή δράση 2007/185/ΚΕΠΠΑ του Συμβουλίου, της 19ης Μαρτίου 2007, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (OPCW) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 85 της 27.3.2007, σ. 10).
   
      (4)  Απόφαση 2009/569/ΚΕΠΠΑ του Συμβουλίου, της 27ης Ιουλίου 2009, για τη στήριξη των δραστηριοτήτων του ΟΑΧΟ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 197 της 29.7.2009, σ. 96).
   
      (5)  Απόφαση 2012/166/ΚΕΠΠΑ του Συμβουλίου, της 23ης Μαρτίου 2012, για τη στήριξη από την ΕΕ των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 87 της 24.3.2012, σ. 49).
   
      ΠΑΡΑΡΤΗΜΑ
      
         Στήριξη από την Ένωση των δραστηριοτήτων του ΟΑΧΟ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
      
      
         Σχέδιο Ι — Εθνική εφαρμογή και επαλήθευση
      
      
         Στόχοι
      
      
                  —
               
               
                  Να ενισχυθεί η ικανότητα των συμβαλλόμενων κρατών ώστε να εκπληρώνουν τις υποχρεώσεις τους δυνάμει της CWC
               
            
                  —
               
               
                  Να υποστηριχθεί η μη διάδοση χημικών όπλων, με την εφαρμογή των μέτρων επαλήθευσης και εφαρμογής που προβλέπονται στη CWC
               
            
                  —
               
               
                  Να προαχθεί και να εξασφαλιστεί η εξαφάνιση των αποθεμάτων χημικών όπλων και οι εγκαταστάσεις παραγωγής τους υπό τον όρο εφαρμογής των μέτρων επαλήθευσης που προβλέπονται στην CWC
               
            
         Σκοποί
      
      Σκοπός 1 (Εθνική εφαρμογή)
      
                  —
               
               
                  Ενίσχυση της ικανότητας των συμβαλλόμενων κρατών για αποτελεσματική εθνική εφαρμογή
               
            
                  —
               
               
                  Αύξηση του αριθμού των συμβαλλόμενων κρατών που μπορούν να διεξαγάγουν αποτελεσματική εθνική εφαρμογή σε ποσοτικό και ποιοτικό επίπεδο
               
            
                  —
               
               
                  Ενίσχυση της κατανόησης και ευαισθητοποίησης των εθνικών αρχών (ΕΑ) όσον αφορά θέματα της CWC για την επίτευξη καλής συνεργασίας και στήριξης
               
            
                  —
               
               
                  Αύξηση του αριθμού των συμβαλλόμενων κρατών που μπορούν να διεκπεραιώσουν και να συντάξουν νομοθεσία για επακόλουθη έγκριση
               
            
                  —
               
               
                  Αποτελεσματική λειτουργία των τελωνειακών αρχών κατά τον έλεγχο και την παρακολούθηση του εμπορίου χημικών προϊόντων
               
            Σκοπός 2 (Επαλήθευση)
      
                  —
               
               
                  Ενισχυμένη αποτελεσματικότητα και βελτιστοποιημένες υπηρεσίες των σειρών μαθημάτων κατάρτισης που παρέχονται για τους επιθεωρητές και εμπειρογνώμονες του ΟΧΑΟ
               
            
                  —
               
               
                  Βελτίωση των επιχειρηματικών διαδικασιών και της ποιότητας πληροφοριών του συστήματος χειρισμού πληροφοριών του τμήματος επαλήθευσης του ΟΧΑΟ, και απόκτηση της ικανότητας χρησιμοποίησης σύγχρονων τεχνικών ανάλυσης πληροφοριών
               
            
                  —
               
               
                  Τα συμβαλλόμενα κράτη να μπορούν να παρακολουθούν την πρόοδο όσον αφορά την επίτευξη της πλήρους καταστροφής των αποθεμάτων χημικών όπλων και να μπορούν να αναγνωρίζουν και να αντιμετωπίζουν τα προβλήματα ώστε η καταστροφή να επιτυγχάνεται σε πρώιμο στάδιο, να έχουν δε μεγαλύτερη βεβαιότητα όσον αφορά την ανάληψη απτών και συγκεκριμένων ενεργειών για την πλήρη καταστροφή των χημικών όπλων από τους κατόχους τους
               
            
                  —
               
               
                  Βελτίωση της ικανότητας προσαρμογής του ΟΧΑΟ έναντι μελλοντικών καταστάσεων παρόμοιων με την αποστολή στη Συρία, ενίσχυση του καθεστώτος και των δραστηριοτήτων επαλήθευσης, βελτίωση των σχέσεων με διεθνείς οργανισμούς-εταίρους
               
            
         Αποτελέσματα
      
      Αποτέλεσμα 1 (Εθνική εφαρμογή)
      
                  —
               
               
                  Βελτίωση της κατανόησης και ικανότητας των τελωνειακών υπαλλήλων όσον αφορά την αποτελεσματική διεκπεραίωση των δασμών για τις εισαγωγές/εξαγωγές ελεγχόμενων χημικών προϊόντων και τον συντονισμό με τις εθνικές αρχές
               
            
                  —
               
               
                  Το προσωπικό των εθνικών αρχών και οι συμπράττοντες ενδιαφερόμενοι διαθέτουν ορθές και ενημερωμένες πληροφορίες σε ηλεκτρονική μορφή για αποτελεσματική μάθηση
               
            
                  —
               
               
                  Οι εθνικές αρχές διαθέτουν εργαλεία συστηματικού σχεδιασμού για την αποτελεσματική εφαρμογή των εθνικών προσπαθειών
               
            
                  —
               
               
                  Οι εθνικές αρχές διαθέτουν συνολικές πληροφορίες για την τρέχουσα κατάσταση και τις συγκεκριμένες ανάγκες, η δε δημιουργία υποδομής για τον σχεδιασμό μιας αποτελεσματικής εθνικής εφαρμογής είναι σε εξέλιξη
               
            
                  —
               
               
                  Οι ικανότητες των εκπαιδευόμενων συμβαλλόμενων κρατών έχουν ενισχυθεί όσον αφορά την εθνική εφαρμογή, οι δε εργασίες τους συντονίζονται με το εκπαιδεύον συμβαλλόμενο κράτος
               
            
                  —
               
               
                  Η κατανόηση και οι γνώσεις των συμβαλλόμενων κρατών έχουν ενισχυθεί όσον αφορά τις ορθές διαδικασίες που προβλέπονται από τις εθνικές νομοθεσίες για την εκπλήρωση των εθνικών υποχρεώσεων στο πλαίσιο της CWC
               
            Αποτελέσματα 2 (Επαλήθευση)
      
                  —
               
               
                  Τήρηση του επιπέδου εμπειρογνωμοσύνης και τεχνογνωσίας των επιθεωρητών και εμπειρογνωμόνων του ΟΧΑΟ όσον αφορά τον χειρισμό των ελεγχόμενων χημικών ουσιών του πίνακα 1 στα δέοντα πρότυπα
               
            
                  —
               
               
                  Απόκτηση σύγχρονων ικανοτήτων του συστήματος χειρισμού πληροφοριών του τμήματος επαλήθευσης του ΟΑΧΟ και θέση εκτός λειτουργίας των αποσυνδεδεμένων κληροδοτημένων συστημάτων
               
            
                  —
               
               
                  Τα συμβαλλόμενα κράτη κατανοούν περισσότερο τα προβλήματα και τις τεχνικές δυσκολίες που συνδέονται με την καταστροφή των χημικών όπλων και έχουν μεγαλύτερη βεβαιότητα όσον αφορά την ανάληψη απτών και συγκεκριμένων ενεργειών για την πλήρη καταστροφή των αποθεμάτων χημικών όπλων
               
            
                  —
               
               
                  Ο ΟΧΑΟ έχει κατανοήσει καλύτερα την αποστολή της Συρίας, έχει αξιολογήσει τις επιπτώσεις για το καθεστώς της CWC και έχει ενσωματώσει τα διδάγματα που αντλήθηκαν στις εσωτερικές διαδικασίες και πρακτικές λειτουργίας
               
            
         Δραστηριότητες
      
      1.   Περιφερειακά μαθήματα κατάρτισης των τελωνειακών αρχών των συμβαλλόμενων κρατών σχετικά με τις τεχνικές πτυχές του καθεστώτος περί μεταφοράς της CWC
      Υποστήριξη των τελωνειακών παρεσχέθη από την κοινή δράση 2005/913/ΚΕΠΠΑ, την κοινή δράση 2007/185/ΚΕΠΠΑ, την απόφαση 2009/569/ΚΕΠΠΑ και την απόφαση 2012/166/ΚΕΠΠΑ. Με βάση την αποκτηθείσα εμπειρία, θα πραγματοποιηθούν εκπαιδευτικά μαθήματα για την ενημέρωση των τελωνειακών υπαλλήλων με στόχο να βελτιωθεί η συλλογή και διαβίβαση στις εθνικές αρχές δεδομένων σχετικών με τις εισαγωγές και εξαγωγές ελεγχόμενων χημικών ουσιών. Τα εκπαιδευτικά μαθήματα θα παρέχουν πρακτικές επιδείξεις και ασκήσεις και θα περιλαμβάνουν μια συνιστώσα που θα καλύπτει την «εκπαίδευση των εκπαιδευτών» (train the trainers). Τα μαθήματα θα πραγματοποιηθούν από το υποτμήμα υποστήριξης εφαρμογής της τεχνικής γραμματείας με την τεχνική εμπειρογνωμοσύνη του υποτμήματος Διασαφήσεων στην περιοχή της Λατινικής Αμερικής και της Καραϊβικής.
      2.   Εκσυγχρονισμός του εργαλείου ηλεκτρονικής μάθησης για εθνικές αρχές/συμπράττοντες ενδιαφερομένους
      Υποστήριξη για την ανάπτυξη εργαλείου ηλεκτρονικής μάθησης για εθνικές αρχές/συμπράττοντες ενδιαφερομένους παρεσχέθη από την απόφαση 2012/166/ΚΕΠΠΑ. Τα συμβαλλόμενα κράτη μπόρεσαν να έχουν πρόσβαση και να χρησιμοποιήσουν ενότητες ηλεκτρονικής μάθησης από το 2013. Προκειμένου να εξασφαλιστεί ότι οι πληροφορίες και τα υλικά εξακολουθούν να είναι συναφή και χρήσιμα, θα αξιολογηθούν τα σχόλια και οι συστάσεις των χρηστών, τα δε πορίσματα θα χρησιμοποιηθούν για τον εκσυγχρονισμό και τη βελτίωση του εργαλείου. Αναμένεται ότι η ηλεκτρονική μάθηση θα χρησιμοποιείται ευρύτερα από τα συμβαλλόμενα κράτη. Η τεχνική γραμματεία εξετάζει το ενδεχόμενο να καταστεί η ηλεκτρονική μάθηση υποχρεωτική για ορισμένα μαθήματα κατάρτισης που παρέχει ο ΟΧΑΟ.
      3.   Υποστήριξη της ανάπτυξης σχεδίων προώθησης
      Αρκετές εθνικές αρχές ανέφεραν ότι αντιμετώπισαν δυσκολίες για να αποκτήσουν το ορθό επίπεδο συνεργασίας και υποστήριξης εκ μέρους μερικών ενδιαφερόμενων οργανισμών. Αυτό οφείλεται κυρίως στην έλλειψη κατανόησης και γνώσεων όσον αφορά την CWC και τις υποχρεώσεις και τις δεσμεύσεις που αναλαμβάνουν τα συμβαλλόμενα κράτη στα πλαίσιά της. Αυτή η έλλειψη δεξιοτήτων, γνώσεων και εμπειριών όσον αφορά την προώθηση σημαίνει ότι, όταν αναλαμβάνεται, συχνά δεν είναι αποτελεσματική. Χρειάζεται να αναπτυχθούν/βελτιωθούν τα υφιστάμενα σχέδια προώθησης, να καταστούν πρακτικότερα και περισσότερο χρήσιμα. Τα σχέδια προώθησης θα περιλαμβάνουν: δραστηριότητες εκπαίδευσης και προβολής, παραγωγή διαφημιστικού υλικού, ενημερωτικούς φακέλους καθώς και προτάσεις σχεδίων δράσεων. Θα σχεδιαστούν κατευθυντήριες γραμμές και στρατηγικές για αποτελεσματική εκπαίδευση και προβολή σε εθνικό και διεθνές επίπεδο, οι δε πιλοτικές χώρες θα παραπέμπουν σε αυτές κατά την εκπόνηση σχεδίων προώθησης για τις αντίστοιχες χώρες. Σε όλες τις περιοχές θα αναπτυχθούν πιλοτικά σχέδια: Ασία, Λατινική Αμερική και Καραϊβική, Αφρική και Ανατολική Ευρώπη.
      4.   Εκτίμηση της εθνικής ικανότητας εφαρμογής
      Οι εθνικές αρχές θα πρέπει να μπορούν να εφαρμόσουν αποτελεσματικά την CWC. Μερικές εθνικές αρχές ζητούν βοήθεια για να εξασφαλιστεί ότι θα μπορέσουν να εκπληρώσουν τον ρόλο τους αποτελεσματικά. Πολλοί παράγοντες μπορούν να επηρεάσουν την απόδοσή τους. Έχει βασική σημασία να εκτιμηθεί η εθνική τους ικανότητα, ώστε να κατανοηθούν καλύτερα οι ανάγκες τους, προκειμένου η τεχνική γραμματεία να τους παράσχει έγκαιρη και αποτελεσματική υποστήριξη. Θα εφαρμοστούν προγράμματα εκτίμησης σε όλες τις περιοχές. Συγκεκριμένα, την εκτίμηση της ικανότητας θα διεξαγάγουν από κοινού η τεχνική γραμματεία και η αντίστοιχη εθνική αρχή. Τα αρμόδια τμήματα της τεχνικής γραμματείας θα προβαίνουν στην εξέταση της κατάστασης της χώρας όσον αφορά την εφαρμογή της CWC, βάσει εγγράφων, πριν την επίσκεψη στη χώρα για την πραγματική αξιολόγηση. Κατά τη διάρκεια της επίσκεψης, η ομάδα θα συνεδριάζει και θα διαβουλεύεται με αρμόδιους οργανισμούς. Μετά από κάθε επίσκεψη θα συντάσσεται έκθεση όπου θα διαγράφονται οι κυριότερες εξελίξεις και επακόλουθο σχέδιο δράσης για τη δημιουργία ικανοτήτων.
      5.   Πρόγραμμα μαθητείας
      Το πρόγραμμα μαθητείας εθνικής αρχής αποσκοπεί στη δημιουργία σύμπραξης μεταξύ μιας εθνικής αρχής που εφάρμοσε επιτυχέστερα και αποτελεσματικότερα τις υποχρεώσεις της στα πλαίσια της CWC και μιας άλλης εθνικής αρχής της οποίας οι υποχρεώσεις εφαρμόστηκαν σε χαμηλότερο επίπεδο. Πρόκειται για βελτίωση της λειτουργίας της τελευταίας εθνικής αρχής. Ο ΟΧΑΟ έχει εφαρμόσει για αρκετά χρόνια το πρόγραμμα, το οποίο απεδείχθη πολύ χρήσιμο. Προγράμματα μαθητείας θα εφαρμοστούν στην Αφρική, την Ασία και την Καραϊβική και Λατινική Αμερική.
      6.   Εργαστήριο νομικών θεμάτων για συμβαλλόμενα κράτη της Καραϊβικής και της Κεντρικής Αμερικής
      Αυτά τα εργαστήρια αποτελούν μέρος των προσπαθειών της τεχνικής γραμματείας για την επιτάχυνση της έκδοσης εθνικής εκτελεστικής νομοθεσίας από συμβαλλόμενα κράτη της Καραϊβικής και Κεντρικής Αμερικής. Ο κύριος στόχος είναι η παροχή πρακτικής συνδρομής στα συμμετέχοντα συμβαλλόμενα κράτη όσον αφορά νομικά θέματα που συνδέονται με την εθνική εφαρμογή της CWC. Επιδίωξη αυτών των εργαστηρίων είναι επίσης να υποστηρίξουν τα συμβαλλόμενα κράτη που επεξεργάζονται τα αντίστοιχα σχέδιά τους, και να παράσχουν στα προσκαλούμενα συμβαλλόμενα κράτη την ευκαιρία να διαβουλευθούν αμέσως με εκπροσώπους του υποτμήματος Υποστήριξης Εφαρμογής του ΟΧΑΟ σχετικά με τη σύνταξη εθνικής εκτελεστικής νομοθεσίας, αλλά και με την παροχή οποιασδήποτε άλλης νομικής συνδρομής, όπως είναι η εκπόνηση επικουρικών κανονισμών και κανόνων.
      7.   Ενίσχυση των δυνατοτήτων κατάρτισης για επιθεωρητές και εμπειρογνώμονες της τεχνικής γραμματείας
      Οι σειρές μαθημάτων κατάρτισης που περιλαμβάνουν τον χειρισμό χημικών προϊόντων του πίνακα 1 αντιπροσωπεύουν μία από τις κρίσιμες συνιστώσες της προσπάθειας διατήρησης του επιπέδου εμπειρογνωμοσύνης και συνολικής τεχνογνωσίας του ΟΧΑΟ. Η τήρηση αυστηρών τεχνικών προτύπων έχει καίρια σημασία για την αποτελεσματικότητα και τις βελτιστοποιημένες υπηρεσίες των μαθημάτων κατάρτισης που παρέχονται για τους επιθεωρητές και εμπειρογνώμονες της τεχνικής γραμματείας. Ταυτόχρονα θα αυξάνει την ασφάλεια των χημικών ουσιών και τη βιοασφάλεια και θα ενισχύει την ετοιμότητα για την αποφυγή και αντιμετώπιση επιθέσεων κατά τις οποίες χρησιμοποιούνται τοξικές χημικές ουσίες. Η δραστηριότητα θα περιλαμβάνει τη χορήγηση των αναγκαίων συσκευών, εξοπλισμού και υλικού, με συνέπεια τη βελτίωση της απόδοσης των εμπλεκόμενων εργαστηρίων.
      8.   Εκσυγχρονισμός των συστημάτων χειρισμού πληροφοριών για το τμήμα Επαλήθευσης του ΟΑΧΟ
      Το τμήμα επαλήθευσης του ΟΑΧΟ χρησιμοποιεί επί του παρόντος διάφορα «κληρονομημένα» συστήματα πληροφοριών, μερικά από τα οποία είναι πολύ εξατομικευμένα και παρεμποδίζουν την αποτελεσματική και αποδοτική επεξεργασία των πληροφοριών.
      Σε αυτά περιλαμβάνονται:
      
                  —
               
               
                  Αποσυνδεδεμένα συστήματα
               
            
                  —
               
               
                  Κληρονομημένα συστήματα χωρίς σύγχρονες ικανότητες
               
            
                  —
               
               
                  Μεγάλη εξατομίκευση των συστημάτων και αδυναμία επιβολής βελτιώσεων εγκαίρως και με αποδοτικό τρόπο ως προς την χρήση των πόρων
               
            
                  —
               
               
                  Μη διαθεσιμότητα σύγχρονων λειτουργιών όπως είναι οι ικανότητες αναζήτησης πλήρους κειμένου και η ψηφιακή επεξεργασία
               
            
                  —
               
               
                  Απουσία δυνατότητας για την διαχείριση της διαδικασίας ροής εργασιών με γνώμονα τον χρήστη
               
            Αυτή η δραστηριότητα αποσκοπεί στον εκσυγχρονισμό των συστημάτων χειρισμού πληροφοριών του τμήματος επαλήθευσης του ΟΑΧΟ μέσω της αντικατάστασης των εν λόγω συστημάτων με μία επιχειρηματική λύση χειρισμού εγγράφων με σύγχρονες ικανότητες. Τα αναμενόμενα οφέλη θα περιλαμβάνουν αυξημένη αποτελεσματικότητα όσον αφορά την επεξεργασία των πληροφοριών, μείωση των προσπαθειών χειρωνακτικής εργασίας, βελτιώσεις της ποιότητας των δεδομένων και διεύρυνση των αναλυτικών ικανοτήτων.
      9.   Επισκέψεις εκπροσώπων του εκτελεστικού συμβουλίου και συμβαλλόμενων κρατών με αναπτυσσόμενες οικονομίες σε εγκαταστάσεις καταστροφής χημικών όπλων
      Μέχρι στιγμής έχουν πραγματοποιηθεί οκτώ επισκέψεις — τέσσερις στις Ηνωμένες Πολιτείες της Αμερικής, τρεις στη Ρωσική Ομοσπονδία και μία στην Κίνα (εγκαταστάσεις καταστροφής εγκαταλελειμμένων χημικών όπλων) με χρηματοδότηση χορηγηθείσα βάσει της κοινής δράσης 2007/185/ΚΕΠΠΑ, της απόφασης 2009/569/ΚΕΠΠΑ και της απόφασης 2012/166/ΚΕΠΠΑ. Οι μέχρι τούδε πραγματοποιηθείσες επισκέψεις απεδείχθησαν πολύτιμο μέσο για να απαντηθούν ερωτήματα ή προβληματισμοί σχετικά με το πρόγραμμα που εφαρμόζουν τα συμβαλλόμενα κράτη που είναι κάτοχοι χημικών όπλων για να εκπληρώσουν τις υποχρεώσεις τους όσον αφορά την καταστροφή των χημικών τους όπλων. Όλα τα συμβαλλόμενα κράτη θα επωφεληθούν από αυτές τις επισκέψεις, οι οποίες θα βοηθήσουν να ενισχυθεί η διαφάνεια και να οικοδομηθεί η εμπιστοσύνη ότι σημειώνεται πρόοδος στην κατεύθυνση της πλήρους καταστροφής των χημικών όπλων που απομένουν, σύμφωνα με τις διατάξεις της CWC και με βάση την επαλήθευση της τεχνικής γραμματείας. Το σχέδιο θα πρέπει να ενθαρρύνει την ευρύτερη συμμετοχή συμβαλλόμενων κρατών σε τέτοιες επισκέψεις, λαμβάνοντας παράλληλα υπόψη τα κατάλληλα οικονομικά κριτήρια και λαμβάνοντας μέτρα ώστε να διασφαλίζεται η δέουσα εκ περιτροπής εναλλαγή των συμμετεχόντων.
      10.   Εφαρμογή των διδαγμάτων που αντλήθηκαν από την εμπειρία της αποστολής στη Συρία
      Με την επερχόμενη λήξη του προγράμματος για την εξάλειψη των χημικών όπλων της Συρίας, ο ΟΑΧΟ θα επανεξετάσει τη συμμετοχή του σε αυτήν την άνευ προηγουμένου επιχείρηση. Επιπλέον, ο ΟΑΧΟ συμμετέχει ήδη σε διαδικασία αντληθέντων διδαγμάτων που διεξάγει το Γραφείο Αφοπλισμού των Ηνωμένων Εθνών (UNODA) στο πλαίσιο των ερευνών σχετικά με τη χρήση χημικών όπλων στη Συρία το 2013. Ως εκ τούτου, πολλά από τα διδάγματα που θα προκύψουν από την έρευνα και την αποστολή του ΟΗΕ για την εξάλειψη των χημικών όπλων της Συρίας θα πρέπει να εντοπιστούν κατά τη διάρκεια του 2014.
      Τα διδάγματα που θα εντοπιστούν θα πρέπει να εφαρμοστούν και να ενσωματωθούν στις διαδικασίες και τις δραστηριότητες του ΟΑΧΟ. Προκειμένου αυτό να γίνει με τον αποτελεσματικότερο τρόπο, προτείνεται η διοργάνωση εργαστηρίων στα οποία θα αναλυθούν τα διδάγματα που θα έχουν εντοπιστεί καθώς και οι επιπτώσεις στον ΟΑΧΟ των οικείων δραστηριοτήτων στη Συρία το 2013 και το 2014. Τα αποτελέσματα των εργαστηρίων αυτών θα ενσωματωθούν στις αναθεωρημένες διαδικασίες του ΟΑΧΟ και σε μελλοντικά προγράμματα κατάρτισης.
      
         Σχέδιο ΙΙ — Διεθνής συνεργασία
      
      
         Στόχοι
      
      
                  —
               
               
                  Να ενισχυθεί η οικονομική και τεχνολογική ανάπτυξη μέσω διεθνούς συνεργασίας στον τομέα της χημείας για δραστηριότητες των οποίων οι σκοποί δεν απαγορεύονται δυνάμει της CWC
               
            
                  —
               
               
                  Να προαχθούν η αποστολή του ΟΑΧΟ και οι στόχοι της CWC μέσω σθεναρότερης δέσμευσης των συμβαλλόμενων κρατών στις διεθνείς πρωτοβουλίες συνεργασίας για την ειρηνική χρήση της χημείας
               
            
         Σκοποί
      
      
                  —
               
               
                  Να ενισχυθούν οι ικανότητες των χρηματοδοτούμενων από το δημόσιο εργαστηρίων των συμβαλλομένων κρατών με αναπτυσσόμενες οικονομίες ή οικονομίες σε μεταβατικό στάδιο ώστε να εφαρμόζουν την CWC στις χρήσεις της χημείας για ειρηνικούς σκοπούς
               
            
                  —
               
               
                  Να βοηθηθούν τα συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο ώστε να ενισχύσουν τις μεθόδους διαχείρισης της χημικής προστασίας και ασφάλειας στις μικρές και μεσαίες επιχειρήσεις της χημικής βιομηχανίας
               
            
         Αποτελέσματα
      
      
                  —
               
               
                  Υψηλότερο επίπεδο τεχνικής ικανότητας των χρηματοδοτούμενων από το δημόσιο εργαστηρίων σε συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο, ώστε να αναλύουν χημικές ουσίες που σχετίζονται με την εθνική εφαρμογή της CWC και τη χρήση της χημείας για ειρηνικούς σκοπούς χρησιμοποιώντας σύγχρονες μεθόδους ανάλυσης, ιδίως αέρια χρωματογραφία (GC) και αέρια χρωματογραφία/φασματομετρία μάζας (GC-MS)
               
            
                  —
               
               
                  Αναβαθμισμένα επίπεδα ικανότητας και κατανόησης του προσωπικού μικρών και μεσαίων επιχειρήσεων, των εκπροσώπων ενώσεων της βιομηχανίας και των εθνικών αρχών ή των κυβερνητικών φορέων συμβαλλόμενων κρατών με αναπτυσσόμενες οικονομίες ή οικονομίες σε μεταβατικό στάδιο, όσον αφορά τις πρακτικές διαχείρισης της ασφάλειας και προστασίας χημικών διεργασιών
               
            
         Δραστηριότητες
      
      1.   Σειρά μαθημάτων για την ανάπτυξη δεξιοτήτων ανάλυσης
      Τα μαθήματα αυτά εκτείνονται σε χρονική περίοδο δύο εβδομάδων, κατά τη διάρκεια των οποίων οι συμμετέχοντες λαμβάνουν θεωρητική κατάρτιση και πρακτική εμπειρία σχετικά με την αέρια χρωματογραφία (GC) και την αέρια χρωματογραφία/φασματομετρία μάζας (GC-MS). Καλύπτονται, μεταξύ άλλων, τα ακόλουθα θέματα: υλισμικό· επικύρωση και βελτιστοποίηση συστημάτων· εντοπισμός βλαβών· προετοιμασία περιβαλλοντικών δειγμάτων· και αναλύσεις με GC/GC-MS αυτών των δειγμάτων για χημικές ουσίες που σχετίζονται με την CWC. Θα παρασχεθεί επίσης στους συμμετέχοντες εντατική πρακτική εκπαίδευση για την παρασκευή διαφόρων μητρών δειγμάτων προς ανάλυση με GC με ανιχνευτές διαλογής στοιχείων και με GC-MS με ιονισμό από πρόσπτωση ηλεκτρονίων και με χημικό ιονισμό. Τέλος, θα παρουσιαστεί στους συμμετέχοντες μια σειρά διεργασιών εκχύλισης, καθαρισμού και παραγωγοποίησης. Τα μαθήματα θα πραγματοποιηθούν με την υποστήριξη του VERIFIN, διακεκριμένου ιδρύματος επιλεγμένου με διαφανή διαδικασία πρόσκλησης υποβολής προσφορών, με το οποίο ο ΟΑΧΟ έκλεισε πενταετή συμφωνία.
      2.   Ενημέρωση του βιομηχανικού κλάδου — Εργαστήρια για τη διαχείριση της χημικής προστασίας και ασφάλειας
      Τα εργαστήρια αυτά διαρκούν δυόμιση ημέρες. Καλύπτουν, μεταξύ άλλων, θέματα ασφάλειας και προστασίας στη χημική βιομηχανία· στρατηγικές διαχείρισης των χημικών προϊόντων· διαχείριση της ασφάλειας χημικών διεργασιών· βέλτιστες βιομηχανικές πρακτικές· και εισαγωγή στη Responsible Care®.
      Στην εναρκτήρια συνεδρίαση θα γίνει επίσης επισκόπηση της CWC και παρουσίαση διεθνών προγραμμάτων συνεργασίας. Τη συνεργασία και τον συντονισμό θα διασφαλίσουν άλλοι φορείς, με ανάλογη εμπειρία σε αυτούς τους τομείς.
      Ένα εργαστήριο θα επικεντρωθεί στις περιοχές της βόρειας Αφρικής, της Μέσης Ανατολής και του Κόλπου και θα πραγματοποιηθεί στα αραβικά.
      
         Σχέδιο ΙΙΙ — Επιστήμη και τεχνολογία
      
      
         Στόχοι
      
      Να δοθεί η δυνατότητα στον γενικό διευθυντή του ΟΑΧΟ («γενικός διευθυντής») να παρέχει συμβουλές και να υποβάλλει συστάσεις στη διάσκεψη των συμβαλλομένων κρατών, στο εκτελεστικό συμβούλιο του ΟΑΧΟ ή στα συμβαλλόμενα κράτη σχετικά με επιστημονικούς και τεχνολογικούς τομείς που αφορούν τη CWC.
      
         Σκοποί
      
      
                  —
               
               
                  Να δρομολογηθούν οι σχετικές με την επιστήμη και την τεχνολογία δραστηριότητες στον ΟΑΧΟ για το μεσοδιάστημα μεταξύ της τέταρτης και της πέμπτης διάσκεψης αναθεώρησης
               
            
                  —
               
               
                  Να δοθεί η δυνατότητα στον γενικό διευθυντή να απευθύνει ειδικευμένη συμβουλευτική γνώμη στα όργανα χάραξης πολιτικής του ΟΑΧΟ και στα συμβαλλόμενα κράτη όσον αφορά τους επιστημονικούς και τεχνολογικούς τομείς που αφορούν την CWC
               
            
                  —
               
               
                  Να αξιοποιηθεί μια ευρύτερη δεξαμενή επιστημονικών εμπειρογνωμόνων που θα βρίσκονται στη διάθεση του ΟΑΧΟ και να βελτιωθούν οι μηχανισμοί ενημέρωσης σχετικά με τις εξελίξεις στις τεχνολογίες παρακολούθησης των χημικών και στα πληροφορικά μέσα ανάλυσης περίπλοκων πακέτων δεδομένων με χημικές πληροφορίες
               
            
                  —
               
               
                  Να δημιουργηθεί και να διατηρηθεί ένα δίκτυο ενδιαφερομένων που δεν θα είναι τεχνικοί, οι οποίοι θα μπορούν να πλαισιώσουν τους επιστημονικούς εμπειρογνώμονες που διαθέτει ο ΟΑΧΟ κατά την αξιολόγηση όλων των πτυχών των νέων επιστημονικών και τεχνολογικών δεδομένων, ώστε να παρέχουν πληρέστερες συμβουλές σχετικά με τις επιστημονικές και τεχνολογικές παραμέτρους και τον αντίκτυπό τους
               
            
                  —
               
               
                  Να μπορούν επιτόπια εργαστήρια να αναλύουν τοξίνες, κατ' εφαρμογή της CWC
               
            
         Αποτελέσματα
      
      
                  —
               
               
                  Επέκταση του δικτύου επιστημονικής εμπειρογνωμοσύνης που έχει στη διάθεσή του ο ΟΑΧΟ, το οποίο θα ενισχύσει τις συνεχείς προσπάθειες επιστημονικής και τεχνολογικής παρακολούθησης και θα αυξήσει την παρουσία και την προβολή της CWC στην επιστημονική κοινότητα
               
            
                  —
               
               
                  Οικοδόμηση και διατήρηση σχέσεων με την επιστημονική εμπειρογνωμοσύνη που έχει να κάνει με νέες επιστημονικές και τεχνολογικές εξελίξεις που συνδέονται με τη CWC για τα χημικά όπλα
               
            
                  —
               
               
                  Δημιουργία των προϋποθέσεων που θα φέρουν μη τεχνικούς ενδιαφερομένους σε παραγωγικές συζητήσεις για την εξέλιξη της επιστήμης και της τεχνολογίας με τεχνικούς εμπειρογνώμονες για αξιολόγηση των επιπτώσεων στην ασφάλεια και των κινδύνων
               
            
                  —
               
               
                  Συμβουλές και συστάσεις όσον αφορά τους επιστημονικούς και τεχνολογικούς τομείς που αφορούν την CWC εκπονούνται από την επιστημονική συμβουλευτική επιτροπή (SAB) και λαμβάνονται από τα συμβαλλόμενα κράτη
               
            
                  —
               
               
                  Αύξηση της ευαισθητοποίησης όσον αφορά την ανάγκη ανάλυσης τοξινών σχετικών με την CWC
               
            
         Δραστηριότητες
      
      1.   Χημειοπληροφορική για τη διευκόλυνση της διεθνούς συνεργασίας
      Η δραστηριότητα αυτή αποσκοπεί στη δημιουργία μιας ομάδας επιστημόνων που θα συνεργάζονται για τον εντοπισμό, τη συγκέντρωση και την ανάλυση δεδομένων με μοναδικές χημικές υπογραφές. Αποσκοπεί στη συγκέντρωση στοιχείων που έχουν συλλεχθεί από ένα ευρύ φάσμα συνήθων δραστηριοτήτων χημικής παρακολούθησης που περιέχουν χημικές υπογραφές (π.χ. δεδομένα που προέρχονται από ατμοσφαιρική παρακολούθηση, συλλογή περιβαλλοντικών δειγμάτων, δοκιμές στα ύδατα και άλλα). Η πρόθεση είναι να έλθουν σε επαφή χημικοί και επιστήμονες πληροφορικής από διάφορες περιοχές του κόσμου, προκειμένου να δημιουργήσουν έναν κόμβο στον οποίο οι πληροφορίες θα μπορούν να διαδοθούν σε συνεργάτες για την απεικόνιση και την πληροφορική ανάλυση των παγκόσμιων και περιφερειακών χημικών δεδομένων. Το έργο αυτό έχει ως στόχο να διευκολύνει τη συμμετοχή της τεχνικής γραμματείας στην επιστημονική κοινότητα. Κύριο αποτέλεσμα θα είναι ένα κέντρο αντιπαραβολής δεδομένων που θα χρησιμεύει ως κόμβος για την αντιπαραβολή και τη μετατροπή των δεδομένων σε μορφότυπους συμβατούς με τα εργαλεία ανάλυσης που χρησιμοποιούν οι συνεργαζόμενοι ερευνητές. Ο κόμβος, ο οποίος θα βρίσκεται σε ένα από τα συμμετέχοντα πανεπιστήμια, θα υποστηρίζει το δίκτυο των συνεργαζόμενων επιστημόνων και θα αναπτύξει δυνατότητες που θα εκτείνονται πέραν της περιόδου εφαρμογής.
      2.   Εκτίμηση των εξελίξεων στους τομείς της επιστήμης και της τεχνολογίας
      Μια σειρά εργαστηρίων με εμπειρογνώμονες —στα οποία θα συμμετέχουν μέλη της SAB, εμπειρογνώμονες συνδεδεμένοι με τη Διεθνή Ένωση Καθαρής και Εφαρμοσμένης Χημείας και άλλοι εμπειρογνώμονες— για την αξιολόγηση του αντίκτυπου των παρουσών και των πιθανών μελλοντικών εξελίξεων στον τομέα της επιστήμης και της τεχνολογίας στην εφαρμογή της CWC.
      Το έργο αυτό θα παράσχει στήριξη στη SAB ενόψει της εκπόνησης της έκθεσής της σχετικά με τις εξελίξεις στην επιστήμη και την τεχνολογία για την τέταρτη διάσκεψη αναθεώρησης της CWC.
      Θα διερευνηθεί η δυνατότητα πιθανών συμπράξεων με άλλους διεθνείς οργανισμούς για την υλοποίηση αυτής της δραστηριότητας.
      3.   Πολλαπλές χρήσεις της χημείας: κατανόηση των πτυχών ασφάλειας των τεχνολογικών εξελίξεων
      Σειρά εργαστηρίων απευθυνόμενων στα περιφερειακά κέντρα αριστείας και σε πανεπιστημιακά τμήματα που ασχολούνται με θέματα ασφάλειας ΟΜΚ. Ο σκοπός είναι να βοηθήσει όσους ανησυχούν για τις επιπτώσεις των τεχνολογικών εξελίξεων, να κατανοήσουν τη διαδικασία με την οποία οι τεχνολογίες συλλαμβάνονται, αναπτύσσονται, προσαρμόζονται και υλοποιούνται.
      Οι συμμετέχοντες στα εργαστήρια θα γνωρίσουν και θα κατανοήσουν:
      
                  —
               
               
                  συγκλίνοντες επιστημονικούς κλάδους (κυρίως, αλλά όχι αποκλειστικά, τη σύγκλιση μεταξύ χημείας και βιολογίας), που αποτελούν μια ισχυρή κινητήρια δύναμη για την ανάπτυξη νέων τεχνολογιών και μπορούν να οδηγήσουν σε εφαρμογές και προσεγγίσεις για γενικότερη τεχνολογική ανάπτυξη,
               
            
                  —
               
               
                  βέλτιστες πρακτικές για την τεχνολογική παρακολούθηση,
               
            
                  —
               
               
                  τρόπους για την καλύτερη αξιολόγηση των κινδύνων των νέων και μεταβαλλόμενων τεχνολογιών, και
               
            
                  —
               
               
                  τρόπους να αναγνωρίζουν πώς η προσαρμογή των νέων τεχνολογιών συνιστά κρίσιμη πτυχή της αποτελεσματικής διαχείρισης της ασφάλειας.
               
            Το έργο αυτό θα συντελέσει στην καλύτερη συνειδητοποίηση του τρόπου με τον οποίο η επιστήμη και η τεχνολογία στηρίζουν την ουσιαστική εφαρμογή των συνθηκών για την πολυμερή ασφάλεια και τα ΟΜΚ —χρησιμοποιώντας την CWC ως παράδειγμα.
      4.   Προσωρινές ομάδες εργασίας (TWG) της SAB
      Υποστήριξη των συνεδριάσεων των TWG, που θα επιτρέψει στην επιστημονική συμβουλευτική επιτροπή του ΟΑΧΟ να παρέχει εξειδικευμένες τεχνικές συμβουλές στον γενικό διευθυντή σχετικά με την εφαρμογή της σύμβασης για τα χημικά όπλα. Αυτό με τη σειρά του θα δώσει στον γενικό διευθυντή τη δυνατότητα να παρέχει συμβουλές στους φορείς χάραξης πολιτικής και στα συμβαλλόμενα κράτη σχετικά με θέματα πολιτικής, που θα βασίζονται σε έγκυρες επιστημονικές συμβουλές.
      5.   Προς την ανάπτυξη τυποποιημένων αναλυτικών μεθόδων για την ανάλυση βιολογικών τοξινών
      Οι βιολογικές τοξίνες ρυθμίζονται με τη σύμβαση για τα βιολογικά όπλα («PWC»). Δύο βιολογικές τοξίνες (η ρικίνη και η σαξιτοξίνη) περιλαμβάνονται επίσης στη CWC ως χημικά όπλα και ελέγχονται στενά. Άλλες βιολογικές τοξίνες μπορούν επίσης να περιληφθούν στα γενικού σκοπού κριτήρια της CWC κατά της χρήσης τοξικών παραγόντων σε πολεμικές επιχειρήσεις.
      Το αυστηρό καθεστώς επαληθεύσεων της CWC είναι απόν στην BWC. Στο πλαίσιο της CWC, οι επιθεωρητές μπορούν να λαμβάνουν δείγματα και να διενεργούν επιτόπια ανάλυση (εάν είναι δυνατό· συχνά δεν είναι δυνατό για τις βιολογικές τοξίνες) ή να τα στέλνουν σε μη επιτόπια εργαστήρια. Η μη επιτόπια εργαστηριακή ανάλυση απαιτεί εξελιγμένο αναλυτικό εξοπλισμό, μεθόδους και υλικά αναφοράς ή δεδομένα.
      Για το σχέδιο αυτό, το εργαστήριο του ΟΑΧΟ και τα συνεργαζόμενα εργαστήρια:
      
                  —
               
               
                  θα προετοιμάζουν/αποκτούν υλικά αναφοράς,
               
            
                  —
               
               
                  θα διεξάγουν ασκήσεις με εκ περιτροπής συνεισφορά των συμμετεχόντων,
               
            
                  —
               
               
                  θα συντάσσουν και θα επικυρώνουν συνιστώμενες διαδικασίες λειτουργίας (ROP) για την ανάλυση βιολογικών τοξινών,
               
            
                  —
               
               
                  θα συλλέγουν δεδομένα αναφοράς από συνεργαζόμενα εργαστήρια,
               
            
                  —
               
               
                  θα ανταλλάσσουν ROP και δεδομένα αναφοράς με συνεργαζόμενα εργαστήρια και την επιστημονική κοινότητα,
               
            
                  —
               
               
                  θα αξιολογούν τις αναλυτικές διαδικασίες/τα κιτ ανίχνευσης που μπορούν να χρησιμοποιούνται επιτοπίως ώστε να κατευθύνουν τις αποφάσεις σχετικά με τις μη επιτόπιες αναλύσεις και ως προστατευτικό στοιχείο για τους επιθεωρητές επιτόπου.
               
            
         Σχέδιο IV — Ετοιμότητα των συμβαλλόμενων κρατών να προλαμβάνουν και να αντιμετωπίζουν επιθέσεις με χημικά
      
      
         Στόχοι
      
      Συμβολή στην ανάπτυξη της ικανότητας των συμβαλλόμενων κρατών όσον αφορά την πρόληψη, την ετοιμότητα αντίδρασης και την αντίδραση σε τρομοκρατική επίθεση με χημικά όπλα και βελτίωση της ανταπόκρισής τους στα αιτήματα συνδρομής σε περίπτωση χρήσης ή απειλής χρήσης χημικών ουσιών.
      
         Σκοποί
      
      
                  —
               
               
                  Ενίσχυση της συνειδητοποίησης των συμβαλλομένων κρατών όσον αφορά τη σημασία του να υποβάλουν εγκαίρως πλήρεις δηλώσεις για εθνικά προγράμματα που συνδέονται με σκοπούς προστασίας
               
            
                  —
               
               
                  Αύξηση της συμβολής των συμβαλλόμενων κρατών στην ετοιμότητα του ΟΑΧΟ να ανταποκρίνεται σε αιτήματα συνδρομής
               
            
                  —
               
               
                  Παρότρυνση των συμβαλλόμενων κρατών να καλλιεργούν σχέσεις για τη δημιουργία περιφερειακών δικτύων στις περιοχές ή τις υποπεριοχές τους με στόχο τη βελτίωση της συντονισμένης τους αντίδρασης σε περίπτωση επίθεσης με χημικά όπλα
               
            
                  —
               
               
                  Παρότρυνση των συμβαλλόμενων κρατών να εξασφαλίζουν συντονισμό και συνεργασία μεταξύ των υποπεριφερειών στην ανταπόκριση σε καταστάσεις έκτακτης ανάγκης λόγω χημικών όπλων
               
            
                  —
               
               
                  Ενίσχυση της ικανότητας των συμβαλλόμενων κρατών να διαδίδουν περαιτέρω τις γνώσεις και τις δεξιότητες που έχουν αποκτηθεί κατά τη διάρκεια των εκπαιδευτικών μαθημάτων
               
            
                  —
               
               
                  Άσκηση και αξιολόγηση της εθνικής πρόληψης, της ετοιμότητας αντίδρασης και της ίδιας της αντίδρασης σε περιστάσεις χρήσης χημικών όπλων και ενίσχυση της συνειδητοποίησης της λήψης περαιτέρω μέτρων προς βελτίωση του επιπέδου ετοιμότητας
               
            
                  —
               
               
                  Άσκηση και αξιολόγηση του συντονισμού της διεθνούς κοινότητας στην πρόληψη και αντίδραση σε περιστάσεις χρήσης χημικών όπλων
               
            
         Αποτελέσματα
      
      
                  —
               
               
                  Δημιουργία των προϋποθέσεων για τη δημιουργία ενός περιφερειακού δικτύου με προσωπικό αντιμετώπισης καταστάσεων έκτακτης ανάγκης
               
            
                  —
               
               
                  Τα συμβαλλόμενα κράτη συνειδητοποιούν τη σημασία του να υποβάλλουν εγκαίρως πλήρεις δηλώσεις για εθνικά προγράμματα που συνδέονται με σκοπούς προστασίας
               
            
                  —
               
               
                  Τα συμβαλλόμενα κράτη είναι σε θέση να προσφέρουν συνδρομή στον ΟΑΧΟ ανταποκρινόμενα σε αιτήματα συνδρομής
               
            
                  —
               
               
                  Αυξημένη συνειδητοποίηση των συμβαλλόμενων κρατών σχετικά με την ανάγκη να προωθηθεί η συνεργασία σε καταστάσεις έκτακτης ανάγκης λόγω χημικών όπλων σε περίπτωση επίθεσης
               
            
                  —
               
               
                  Ομάδα εκπαιδευτών από τα συμβαλλόμενα κεντροασιατικά κράτη που μπορούν να στηρίξουν το σχέδιο ανταπόκρισης σε καταστάσεις έκτακτης ανάγκης λόγω χημικών όπλων με την κατάρτιση των πρώτων ανταποκριτών τους
               
            
                  —
               
               
                  Ενισχυμένα σχέδια των συμμετεχόντων συμβαλλόμενων κρατών για ανταπόκριση σε κατάσταση έκτακτης ανάγκης για τον χειρισμό συμβάντων όπου χρησιμοποιούνται τοξικές χημικές ουσίες, με τη μεταφορά γνώσεων και πρακτικών
               
            
         Δραστηριότητες
      
      1.   Κατάρτιση για την περιφερειακή συνδρομή και προστασία
      Ένας πλήρης κύκλος κατάρτισης για τα συμβαλλόμενα κράτη της Κεντρικής Ασίας, που θα περιλαμβάνει μαθήματα εκπαίδευσης και επιμόρφωσης στον τομέα της συνδρομής και της προστασίας. Στη συνέχεια των μαθημάτων θα υπάρχει ανακεφαλαιωτική άσκηση, όπου οι συμμετέχοντες θα χρησιμοποιούν τις γνώσεις που απέκτησαν σε ένα πρακτικό και επιτόπιο σενάριο εκπαίδευσης. Αποτέλεσμα αυτού του κύκλου κατάρτισης θα είναι η βελτίωση των εθνικών και περιφερειακών ικανοτήτων και η αύξηση της ανθεκτικότητάς τους για την αντιμετώπιση της κατάχρησης τοξικών χημικών ουσιών. Όσοι από την περιοχή αυτή ανταποκριθούν πρώτοι σε αυτή την παροχή κατάρτισης, θα είναι στη συνέχεια υποψήφιοι για χρηματοδοτούμενα από τον ΟΑΧΟ μαθήματα «εκπαίδευσης των εκπαιδευτών», ώστε να βοηθηθούν για την περαιτέρω διάδοση των κτηθεισών γνώσεων και δεξιοτήτων.
      2.   Περιφερειακή άσκηση συντονισμού για την παροχή συνδρομής
      Σύμφωνα με την παράγραφο 7 του άρθρου Χ της CWC, η προτεινόμενη άσκηση αποτελεί συνέχεια του εργαστηρίου που πραγματοποιήθηκε στην Αργεντινή τον Οκτώβριο του 2013 για τον συντονισμό της συνδρομής και θα αποσκοπεί στη δοκιμή των μηχανισμών παροχής συνδρομής μεταξύ δύο ή τριών συμβαλλόμενων κρατών από την περιοχή της Λατινικής Αμερικής που μοιράζονται τα ίδια σύνορα· σε αυτήν θα συμμετέχουν, αναλαμβάνοντας ποικίλα καθήκοντα, και τα υπόλοιπα συμβαλλόμενα κράτη της περιοχής.
      3.   Εργαστήρια για την περιφερειακή συνδρομή και προστασία
      Έχει παρασχεθεί στήριξη για τη δραστηριότητα αυτή δυνάμει των αποφάσεων 2009/569/ΚΕΠΠΑ και 2012/166/ΚΕΠΠΑ. Η δραστηριότητα αυτή έχει σχεδιαστεί ως φόρουμ για όσους αναλαμβάνουν διαχειριστικό και σχεδιαστικό ρόλο στην προστασία των άμαχων πληθυσμών τους από χημικά όπλα, ή για όσους θα είναι υπεύθυνοι για την παροχή επείγουσας συνδρομής βάσει του άρθρου Χ της CWC. Τα εργαστήρια παρέχουν πληροφορίες για την εφαρμογή του άρθρου X· για εθνικά και διεθνή σχέδια που εκτελούνται από τον ΟΑΧΟ, για περιφερειακές προσεγγίσεις όσον αφορά τη συνδρομή και την προστασία και για προκλήσεις και νέες ευκαιρίες στον τομέα της συνδρομής και της προστασίας κατά των χημικών όπλων και άλλων τοξικών χημικών ουσιών. Επιπλέον, στους στόχους τους περιλαμβάνονται η προώθηση της συζήτησης και της ανάλυσης διαφόρων θεμάτων που άπτονται της συνδρομής και της προστασίας, με ιδιαίτερη έμφαση σε τομείς όπως τα δικαιώματα και οι υποχρεώσεις των συμβαλλόμενων κρατών δυνάμει του άρθρου Χ της CWC, οι υποβολές δηλώσεων προγραμμάτων προστασίας και η ανάλυση των αδυναμιών και των προβληματικών τομέων. Παρέχουν επίσης επισκόπηση των δραστηριοτήτων συνδρομής και προστασίας στη συγκεκριμένη περιοχή. Οι συμμετέχοντες κάνουν παρουσιάσεις με σκοπό την ανταλλαγή εμπειριών, αντληθέντων διδαγμάτων και ιδεών στον τομέα της συνδρομής και της αντιμετώπισης καταστάσεων έκτακτης ανάγκης και προστασία από τις απειλές που σχετίζονται με την κακή χρήση τοξικών χημικών ουσιών. Οι περιοχές-στόχοι θα είναι η Λατινική Αμερική και η Ασία.
      4.   Ασκήσεις επί χάρτου
      Έχει παρασχεθεί στήριξη για τη δραστηριότητα αυτή δυνάμει των αποφάσεων 2009/569/ΚΕΠΠΑ και 2012/166/ΚΕΠΠΑ. Το έργο «Ασκήσεις επί χάρτου» αποτελεί συνέχεια και βασίζεται στα αντληθέντα διδάγματα από την άσκηση επί χάρτου (ΤΤΧ) που πραγματοποιήθηκε τον Αύγουστο του 2013 στην Ινδονησία (και χρηματοδοτήθηκε δυνάμει της απόφασης 2012/166/ΚΕΠΠΑ). Ένα από τα αποτελέσματα της άσκησης ήταν η ανάπτυξη του προγράμματος TTX, το οποίο μπορεί να χρησιμοποιηθεί για δραστηριότητες δημιουργίας δυνατοτήτων σε άλλες περιοχές. Στις ασκήσεις θα εξετάζεται η διακυβερνητική λήψη αποφάσεων και θα προωθείται η ανταλλαγή πληροφοριών και η παροχή συνδρομής μεταξύ συναφών εθνικών και διεθνών οργανισμών, ώστε να μετριάζονται οι κίνδυνοι και οι επιπτώσεις μιας επίθεσης με τοξικές χημικές ουσίες. Το σχέδιο συμπληρώνει άλλα προγράμματα του ΟΑΧΟ, ιδίως προγράμματα που αφορούν τη συνδρομή και την προστασία όπως ορίζονται στο άρθρο Χ της CWC, καθώς και τις προσπάθειες του ΟΑΧΟ να υποστηρίξει τα συμβαλλόμενα κράτη κατά τη θέσπιση εθνικών μέτρων εφαρμογής, καθώς και το σχέδιο «Ο ΟΑΧΟ ως πλατφόρμα ενίσχυσης της ασφάλειας σε εργοστάσια χημικών» (χρηματοδότηση δυνάμει της απόφασης 2012/166/ΚΕΠΠΑ). Σύμφωνα με τις διατάξεις του άρθρου Χ, τα συμβαλλόμενα κράτη μπορούν να λαμβάνουν συμβουλές εμπειρογνωμόνων και συνδρομή από τον ΟΑΧΟ σχετικά με την ανάπτυξη και τη βελτίωση των ικανοτήτων προστασίας τους από χημικά όπλα.
      
         Σχέδιο V — Οικουμενικός χαρακτήρας και ενημέρωση
      
      
         Στόχοι
      
      
                  —
               
               
                  Να ενθαρρυνθούν τα κράτη που δεν είναι συμβαλλόμενα μέρη στην CWC να κατανοήσουν καλύτερα τα οφέλη από την προσχώρηση στη σύμβαση και να συμμετέχουν ενεργότερα στις δραστηριότητες του ΟΑΧΟ
               
            
                  —
               
               
                  Να αυξηθεί η ευαισθητοποίηση σχετικά με τον ΟΑΧΟ και την CWC, ιδίως στο ευρύ κοινό και σε συγκεκριμένες ομάδες-στόχους στον τομέα της εκπαίδευσης, όπως οι σπουδαστές και οι καθηγητές στους κλάδους των χημικών και των χημικών μηχανικών στη δευτεροβάθμια και τριτοβάθμια εκπαίδευση
               
            
         Σκοποί
      
      
                  —
               
               
                  Να αυξηθούν η ευαισθητοποίηση και οι γνώσεις σχετικά με τον ΟΑΧΟ και την CWC μεταξύ των φοιτητών και των καθηγητών, αλλά και άλλων ομάδων, ανάλογα με την περίπτωση
               
            
                  —
               
               
                  Να αυξηθεί η προβολή του ΟΑΧΟ και να εξηγηθούν οι δραστηριότητές του στο ευρύ κοινό
               
            
                  —
               
               
                  Να βελτιωθούν τα μέσα για την προσέγγιση του μεγαλύτερου δυνατού ακροατηρίου, ιδίως δε ανθρώπων που δεν είναι ούτε τεχνικοί ούτε ειδικοί
               
            
                  —
               
               
                  Να αυξηθούν η ευαισθητοποίηση και οι γνώσεις σχετικά με τον ΟΑΧΟ και την CWC στα νεαρότερης ηλικίας ακροατήρια σε επιλεγμένες χώρες ή περιφέρειες
               
            
                  —
               
               
                  Τα κράτη που δεν είναι συμβαλλόμενα μέρη στην CWC να συμμετέχουν περισσότερο στις δραστηριότητες του ΟΑΧΟ και να κατανοήσουν καλύτερα τη CWC και τα οφέλη της
               
            
                  —
               
               
                  Να διευρυνθεί η συνεργασία με τους ενδιαφερομένους σχετικά με ουσιαστικής σημασίας ζητήματα που αντιμετωπίζει ο ΟΑΧΟ σε μια περίοδο θεσμικής μετάβασης
               
            
         Αποτελέσματα
      
      
                  —
               
               
                  Διάδοση του εκπαιδευτικού υλικού που έχουν προετοιμάσει εθνικές, περιφερειακές και διεθνείς ενώσεις και χρήση του σε σχολεία και πανεπιστήμια
               
            
                  —
               
               
                  Αυξημένη ενασχόληση του κοινού με τον ΟΑΧΟ και την CWC χάρη στην έκθεση σε ποικίλες διοργανώσεις ανά τον κόσμο
               
            
                  —
               
               
                  Αυξημένη αλληλεπίδραση του ΟΑΧΟ με νεαρότερης ηλικίας ακροατήρια σε επιλεγμένες χώρες ή περιφέρειες και ανάπτυξη εργαλείων για τα μέσα κοινωνικής δικτύωσης και χρήση τους από εταίρους του ΟΑΧΟ
               
            
                  —
               
               
                  Τελικά, αύξηση του αριθμού νέων συμβαλλόμενων κρατών στην CWC
               
            
                  —
               
               
                  Ενισχυμένη συμβολή της κοινωνίας των πολιτών στη διαδικασία χάραξης πολιτικής του ΟΑΧΟ, καθώς και δυνατότητα να εκθέτουν τις απόψεις τους σχετικά με ουσιώδη ζητήματα απευθείας στους αντιπροσώπους σε ειδικές συνόδους ολομέλειας της διάσκεψης των συμβαλλόμενων κρατών
               
            
                  —
               
               
                  Υποστηρικτικό υλικό, συμπεριλαμβανομένου βίντεο υλικού του ΟΑΧΟ που θα εξυπηρετεί όλους τους σκοπούς, το οποίο θα μπορεί να διατίθεται για την ευαισθητοποίηση του ευρέος κοινού
               
            
         Δραστηριότητες
      
      1.   Μετάφραση και διάδοση εργαλείων και υλικών εκπαίδευσης και ενημέρωσης
      Κατά τη διάρκεια του 2013 και του 2014 η τεχνική γραμματεία (υποστηριζόμενη εν μέρει από την απόφαση 2012/166/ΚΕΠΠΑ) εκπόνησε πολλά εκπαιδευτικά και ενημερωτικά εργαλεία στα αγγλικά. Προκειμένου να μεγιστοποιηθεί η χρήση τους από ένα ευρύ φάσμα ενδιαφερομένων σε όσα το δυνατό περισσότερα συμβαλλόμενα κράτη, τα υλικά αυτά πρέπει να μεταφραστούν στις άλλες πέντε επίσημες γλώσσες του ΟΑΧΟ και σε άλλες ευρέως ομιλούμενες γλώσσες. Το μεταφρασμένο υλικό θα πρέπει στη συνέχεια να διαδοθεί ευρέως.
      2.   Προετοιμασία έκθεσης του ΟΑΧΟ
      Προετοιμασία μιας επαγγελματικών προδιαγραφών έκθεσης σχετικά με τον ΟΑΧΟ και την CWC, που θα χρησιμοποιείται σε σχετικές συνεδριάσεις, διασκέψεις κ.λπ., σε συνεργασία με μουσεία αφιερωμένα στην επιστήμη και την ειρήνη. Ο ΟΑΧΟ έχει πραγματοποιήσει ήδη σχετικές εργασίες σε συνεργασία με το Κέντρο Ειρήνης Νομπέλ, το MUSEON στη Χάγη και άλλα· όμως, στο πλαίσιο αυτού του σχεδίου, θα εκπονηθεί μια επαγγελματική έκθεση που ο ΟΑΧΟ θα μπορεί να χρησιμοποιεί όποτε υπάρχει ανάγκη.
      3.   Ενημέρωση της νεολαίας
      Ενημερωτικά εργαστήρια που απευθύνονται σε νεανικό κοινό (15-25 ετών) με σκοπό τόσο την ευαισθητοποίησή του σχετικά με τον ΟΑΧΟ και την CWC όσο και για να μπορέσουν οι νέοι να διερευνήσουν δυνατότητες για μελλοντική σταδιοδρομία σε τομείς και κλάδους διεθνούς επιπέδου. Περιλαμβάνουν εργαστήρια και ανάπτυξη εργαλείων για τα μέσα κοινωνικής δικτύωσης που μπορούν να χρησιμοποιηθούν από τους περιφερειακούς εταίρους και τα πανεπιστήμια.
      4.   Προώθηση του οικουμενικού χαρακτήρα ώστε κράτη που δεν είναι συμβαλλόμενα μέρη να προσχωρήσουν στην CWC
      Το πρόγραμμα εργασίας για τον οικουμενικό χαρακτήρα περιλαμβάνει: γενική ιδέα: εξατομικευμένη προσέγγιση, ειδική ανά χώρα, ευέλικτη μορφή (επιπέδου 1.5 έως 2.0), προσκλήσεις και ευαισθητοποίηση, επίτευξη πολλαπλών συμπράξεων· χορηγίες για τις δραστηριότητες του ΟΑΧΟ, στην έδρα του ΟΑΧΟ ή αλλού· ειδικά ανά χώρα σεμινάρια· περιφερειακή προσέγγιση· εκδηλώσεις επιπέδου 2.0· βάση δεδομένων για επαφές με τη χώρα και ανάπτυξη για συντονισμό.
      5.   Υποστήριξη για την συμμετοχή ΜΚΟ σε δραστηριότητες ΟΑΧΟ
      Ο αριθμός των ΜΚΟ που έχουν καταχωριστεί και παρακολουθήσει διασκέψεις του ΟΑΧΟ αυξάνεται σταθερά και σημαντικά από το 2008, με απόγειο την 3η διάσκεψη αναθεώρησης τον Απρίλιο του 2013, όπου έγιναν δεκτές να παραστούν 70 ΜΚΟ που εκπροσωπούσαν όλες τις περιοχές. Επιπλέον, για πρώτη φορά στα χρονικά, οι ΜΚΟ έλαβαν ενεργά μέρος στις διασκέψεις του ΟΑΧΟ και οι εκπρόσωποί τους συμμετείχαν σε ειδικές συνόδους ολομέλειας της 3ης διάσκεψης αναθεώρησης και στην 18η διάσκεψη των συμβαλλόμενων κρατών. Η πρόταση αυτή θα παράσχει βασική συνδρομή για τα έξοδα ταξιδίου και στέγασης των αντιπροσώπων των ΜΚΟ που προέρχονται από κράτη με αναπτυσσόμενες οικονομίες ή οικονομίες σε μετάβαση, προκειμένου να παραστούν στις διασκέψεις των συμβαλλόμενων κρατών το 2015 και το 2016.
      6.   Υποστήριξη για την παραγωγή και προώθηση σειράς ντοκιμαντέρ «Fires» σε βίντεο
      Το σχέδιο «Fires» αναπτύχθηκε από το τμήμα Μέσα Ενημέρωσης και Δημόσιες Υποθέσεις του ΟΑΧΟ. Παρήχθησαν 4 επεισόδια διαρκείας 5 έως 20 λεπτών το καθένα, μαζί με το αρχικό επεισόδιο A Teacher's Mission, το οποίο έτυχε θερμής υποστήριξης από την προσωρινή ομάδα εργασίας για την εκπαίδευση και την ενημέρωση της επιστημονικής συμβουλευτικής επιτροπής (SAB) του ΟΑΧΟ, ως αποδοτικό εκπαιδευτικό εργαλείο. Το τελευταίο επεισόδιο, Ich Liebe Dich, ξεσήκωσε ακόμη μεγαλύτερο ενθουσιασμό μεταξύ των ενδιαφερομένων για το σχέδιο, ενώ διάφορα συμβαλλόμενα κράτη εξέφρασαν βούληση για υλική υποστήριξη και συνεργασία για την παραγωγή μελλοντικών επεισοδίων. Η χρηματοδότηση της Ένωσης θα εξασφαλίσει την παραγωγή τουλάχιστον τριών ακόμη επεισοδίων.
      
         Σχέδιο VI — Πρόγραμμα για την Αφρική
      
      
         Στόχος
      
      Να ενισχυθεί η ικανότητα των συμβαλλόμενων αφρικανικών κρατών να εκπληρώνουν τις υποχρεώσεις τους δυνάμει της CWC
      
         Σκοποί
      
      Σκοπός 1 (Εθνική εφαρμογή):
      
                  —
               
               
                  Ενίσχυση της ικανότητας των συμβαλλόμενων αφρικανικών κρατών για αποτελεσματική εθνική εφαρμογή
               
            
                  —
               
               
                  Αύξηση του αριθμού των συμβαλλόμενων αφρικανικών κρατών που μπορούν να διεξαγάγουν αποτελεσματική εθνική εφαρμογή σε ποσοτικό και ποιοτικό επίπεδο
               
            
                  —
               
               
                  Ενίσχυση της κατανόησης και ευαισθητοποίησης των εθνικών αρχών (ΕΑ) των συμβαλλόμενων αφρικανικών κρατών όσον αφορά θέματα της CWC για την επίτευξη καλής συνεργασίας και στήριξης
               
            
                  —
               
               
                  Αποτελεσματική λειτουργία των τελωνειακών αρχών κατά τον έλεγχο και την παρακολούθηση του εμπορίου χημικών προϊόντων
               
            
                  —
               
               
                  Ενισχυμένη διυπηρεσιακή συνεργασία για τη στήριξη της ουσιαστικής εθνικής εφαρμογής της CWC υπό την ηγεσία της εθνικής αρχής
               
            Σκοπός 2 (Χρήση της χημείας για ειρηνικούς σκοπούς):
      
                  —
               
               
                  Ενίσχυση της ικανότητας των χρηματοδοτούμενων από το δημόσιο εργαστηρίων στα συμβαλλόμενα αφρικανικά κράτη με αναπτυσσόμενες οικονομίες ή οικονομίες σε μεταβατικό στάδιο προκειμένου να εφαρμόζουν την CWC όσον αφορά τις χρήσεις της χημείας για ειρηνικούς σκοπούς
               
            
                  —
               
               
                  Ενίσχυση των μεθόδων διαχείρισης της χημικής ασφάλειας στις μικρές και μεσαίες επιχειρήσεις της χημικής βιομηχανίας των συμβαλλόμενων αφρικανικών κρατών με οικονομίες αναπτυσσόμενες ή σε μεταβατικό στάδιο
               
            
         Αποτελέσματα
      
      Αποτέλεσμα 1 (Εθνική εφαρμογή)
      
                  —
               
               
                  Οι ενδιαφερόμενοι κατανοούν καλύτερα και ευαισθητοποιούνται σχετικά με την CWC, ενώ ενισχύεται ο ρόλος και η συμμετοχή τους στις εθνικές προσπάθειες εφαρμογής
               
            
                  —
               
               
                  Τελωνειακοί υπάλληλοι προερχόμενοι από αφρικανικά συμβαλλόμενα κράτη βελτίωσαν την κατανόηση και την ικανότητά τους όσον αφορά την αποτελεσματική διεκπεραίωση των δασμών για τις εισαγωγές/εξαγωγές ελεγχόμενων χημικών προϊόντων και τον συντονισμό με τις εθνικές αρχές
               
            
                  —
               
               
                  Οι ενδιαφερόμενοι έχουν στη διάθεσή τους σωστές και επικαιροποιημένες πληροφορίες για τις διατιθέμενες δυνατότητες μάθησης
               
            
                  —
               
               
                  Οργανισμοί/φορείς δυνητικά ενδιαφερομένων να στηρίξουν την εφαρμογή της CWC συμφώνησαν μια βραχυπρόθεσμη ατζέντα για τη δημιουργία συνεργειών μεταξύ τους
               
            Αποτέλεσμα 2 (Χρήση της χημείας για ειρηνικούς σκοπούς)
      
                  —
               
               
                  Τα χρηματοδοτούμενα από το δημόσιο εργαστήρια στα συμβαλλόμενα αφρικανικά κράτη έχουν ενισχυμένο επίπεδο τεχνικής ικανότητας να αναλύουν χημικές ουσίες που σχετίζονται με την εθνική εφαρμογή της CWC και τη χρήση της χημείας για ειρηνικούς σκοπούς χρησιμοποιώντας σύγχρονες μεθόδους ανάλυσης, ιδίως αέρια χρωματογραφία (GC) και αέρια χρωματογραφία-φασματομετρία μάζας (GC-MS)
               
            
                  —
               
               
                  Το προσωπικό μικρών και μεσαίων επιχειρήσεων, οι αντιπρόσωποι ενώσεων της βιομηχανίας και οι εθνικές αρχές/κυβερνητικοί φορείς συμβαλλόμενων αφρικανικών κρατών έχουν αναβαθμισμένα επίπεδα ικανότητας και κατανόησης όσον αφορά τις πρακτικές διαχείρισης της ασφάλειας χημικών διεργασιών
               
            
         Δραστηριότητες
      
      1.   Περιφερειακό φόρουμ ενδιαφερομένων των εθνικών αρχών
      Οι εθνικές αρχές έχουν συγκεκριμένους και σημαντικούς ρόλους και ευθύνες για την αποτελεσματική εφαρμογή. Θα πρέπει να αναπτύσσουν και να διατηρούν στενή και εποικοδομητική συνεργασία με άλλους ενδιαφερομένους σε επίπεδο χώρας. Η συνεργασία δεν είναι πάντα αποτελεσματική, καθώς εξακολουθούν να υπάρχουν κενά και έλλειψη καλής συνεννόησης μεταξύ τους. Το προτεινόμενο περιφερειακό φόρουμ ενδιαφερομένων έχει στόχο να συγκεντρώσει τους βασικούς φορείς και τους εκπροσώπους των εθνικών αρχών ώστε να συναντηθούν, να γνωριστούν και να συνεννοούνται καλύτερα μεταξύ τους. Επίσης, θα αποτελέσει μια καλή ευκαιρία για την ανταλλαγή εμπειριών, απόψεων και ανησυχιών για αποτελεσματική συνεργασία. Προτείνεται ως πιλοτικό σχέδιο για την περιοχή της Αφρικής.
      2.   Περιφερειακά μαθήματα κατάρτισης των τελωνειακών αρχών των συμβαλλόμενων κρατών σχετικά με τις τεχνικές πτυχές του καθεστώτος περί μεταφοράς της CWC
      Υποστήριξη των τελωνειακών παρεσχέθη από την κοινή δράση 2005/913/ΚΕΠΠΑ, την κοινή δράση 2007/185/ΚΕΠΠΑ, την απόφαση 2009/569/ΚΕΠΠΑ και την απόφαση 2012/166/ΚΕΠΠΑ. Με βάση την αποκτηθείσα εμπειρία, θα πραγματοποιηθούν εκπαιδευτικά μαθήματα για την ενημέρωση των τελωνειακών υπαλλήλων με στόχο να βελτιωθεί η συλλογή και διαβίβαση στις εθνικές αρχές δεδομένων σχετικών με τις εισαγωγές και εξαγωγές ελεγχόμενων χημικών ουσιών. Τα εκπαιδευτικά μαθήματα θα παρέχουν πρακτικές επιδείξεις και ασκήσεις και θα περιλαμβάνουν μια συνιστώσα που θα καλύπτει την εκπαίδευση των εκπαιδευτών (train the trainers). Τα μαθήματα θα πραγματοποιηθούν από το υποτμήμα Υποστήριξης Εφαρμογής της τεχνικής γραμματείας με την τεχνική εμπειρογνωμοσύνη του υποτμήματος Διασαφήσεων στην περιοχή της Αφρικής.
      3.   Παροχή διδακτικού/ενημερωτικού υλικού σχετικά με την CWC
      Για την προώθηση της κατανόησης και της ευαισθητοποίησης σχετικά με την CWC στα αφρικανικά συμβαλλόμενα κράτη, θα καταρτιστεί και θα διανεμηθεί ενημερωτικό υλικό στις βιβλιοθήκες των τμημάτων Χημείας των πανεπιστημίων μέσω των αρμόδιων εθνικών αρχών. Στην πρώτη φάση της η δραστηριότητα θα έχει στόχο την παροχή πληροφοριών, αλλά η δεύτερη φάση της θα οδηγήσει στην εισαγωγή της CWC στο εκπαιδευτικό/διδακτικό πρόγραμμα σπουδών των πανεπιστημίων. Πρόθεση είναι να αποτελέσει πιλοτικό σχέδιο για την περιοχή της Αφρικής.
      4.   Συνέργειες και σύμπραξη για αποτελεσματική εφαρμογή
      Η δραστηριότητα αυτή αποσκοπεί στη δέσμευση των δυνητικά ενδιαφερόμενων οργανισμών/φορέων να στηρίξουν την εφαρμογή της CWC. Πρόκειται για περιφερειακά/υποπεριφερειακά στρατιωτικά εκπαιδευτικά ιδρύματα, τελωνειακά εκπαιδευτικά ιδρύματα, σχετικά εργαστήρια, ακαδημαϊκά ιδρύματα, ΜΚΟ και οργανώσεις σε επίπεδο κοινοτήτων. Αφού προσδιοριστεί το συμβαλλόμενο κράτος που θα τεθεί επικεφαλής του σχεδίου, θα αναπτυχθεί και θα εφαρμοστεί συνεργατική δράση. Προτείνεται ως πιλοτικό σχέδιο για την περιοχή της Αφρικής μια πολυτομεακή εθνική εκδήλωση που θα διοργανώσει η πιλοτική εθνική αρχή για όλους τους βασικούς ενδιαφερομένους φορείς/οργανισμούς/ιδρύματα τα οποία, λόγω των εθνικών τους εντολών, έχουν να διαδραματίσουν ρόλο στην εφαρμογή της CWC σε εθνικό επίπεδο.
      5.   Σειρά μαθημάτων για την ανάπτυξη δεξιοτήτων ανάλυσης
      Τα μαθήματα αυτά εκτείνονται σε χρονική περίοδο δύο εβδομάδων, κατά τη διάρκεια των οποίων οι συμμετέχοντες λαμβάνουν θεωρητική κατάρτιση και πρακτική εμπειρία σχετικά με την αέρια χρωματογραφία (GC) και την αέρια χρωματογραφία/φασματομετρία μάζας (GC-MS). Καλύπτονται, μεταξύ άλλων, τα ακόλουθα θέματα: υλισμικό· επικύρωση και βελτιστοποίηση συστημάτων· εντοπισμός βλαβών· προετοιμασία περιβαλλοντικών δειγμάτων· και αναλύσεις με GC/GC-MS αυτών των δειγμάτων για χημικές ουσίες που σχετίζονται με την CWC. Θα παρασχεθεί επίσης στους συμμετέχοντες εντατική πρακτική εκπαίδευση για την παρασκευή διαφόρων μητρών δειγμάτων προς ανάλυση με GC με ανιχνευτές διαλογής στοιχείων και με GC-MS με ιονισμό από πρόσπτωση ηλεκτρονίων και με χημικό ιονισμό. Τέλος, θα παρουσιαστεί στους συμμετέχοντες μια σειρά διεργασιών εκχύλισης, καθαρισμού και παραγωγοποίησης. Τα μαθήματα θα πραγματοποιηθούν με την υποστήριξη του VERIFIN, διακεκριμένου ιδρύματος επιλεγμένου με διαφανή διαδικασία πρόσκλησης υποβολής προσφορών, με το οποίο ο ΟΑΧΟ έκλεισε πενταετή συμφωνία.
      6.   Ενημέρωση του βιομηχανικού κλάδου — Εργαστήρια για την CWC και την ασφάλεια χημικών διεργασιών
      Τα εργαστήρια αυτά διαρκούν δυόμιση ημέρες. Θα καλύψουν, μεταξύ άλλων, θέματα ασφάλειας και προστασίας στη χημική βιομηχανία· στρατηγικές διαχείρισης των χημικών προϊόντων· διαχείριση της ασφάλειας χημικών διεργασιών· βέλτιστες βιομηχανικές πρακτικές· και εισαγωγή στη Responsible Care®.
      Στην εναρκτήρια συνεδρίαση θα γίνει επίσης επισκόπηση της CWC και παρουσίαση διεθνών προγραμμάτων συνεργασίας.